Diari Oficial de la Generalitat Valenciana


Sumari del DOGV 3237, del 07-05-1998 (1998/2685)

RESOLUCIÓ de 9 de març de 1998, del president de la Comissió Territorial d’Urbanisme, per la qual es fa públic l’acord de la Comissió Territorial d’Urbanisme d’Alacant, de 30 de gener de 1998, que fa referència a l’aprovació definitiva de la modificació puntual de les Normes Subsidiàries d’Agost al carrer de la Font.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3237

Data del DOGV
:   07-05-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/2685


Data del document
:   09-03-1998

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 9 de març de 1998, del president de la Comissió Territorial d'Urbanisme, per la qual es fa públic l'acord de la Comissió Territorial d'Urbanisme d'Alacant, de 30 de gener de 1998, que fa referència a l'aprovació definitiva de la modificació puntual de les Normes Subsidiàries d'Agost al carrer de la Font. [1998/X2685]
  
La Comissió Territorial d'Urbanisme, en la sessió del dia 30 de gener de 1998, va adoptar l'acord següent:
  
«Vist l'expedient de referència i d'acord amb els següents
  
Antecedents de fet
  
Primer
  
L'Ajuntament, en la sessió plenària del dia 11 de març de 1997, va acordar-ne l'aprovació provisional, després de complir els tràmits d'exposició pública, per mitjà dels anuncis apareguts en el Diari Oficial de la Generalitat Valenciana, de 7 de gener de 1997, i en un dels diaris de major difusió provincial el 27 de desembre de 1996. No s'hi van presentar al·legacions.
  
Segon
  
La documentació està integrada per memòria explicativa i justificativa i plànols de l'estat actual i proposta.
  
Tercer
  
Aquest expedient té per objecte el reajustament de l'amplària d'un vial previst en les normes subsidiàries entre els carrers de la Font i Moreret al llarg d'una longitud de façana de 13 m. El reajustament de l'amplària del carrer varia de 5 a 3 m i el converteix en un carrer per a vianants i s'hi projecta una escalinata. Es justifica la proposta en el desnivell que hi ha entre ambdós extrems del carrer de 3'60 metres, cosa que dóna un pendent del 27'7%, incompatible amb el trànsit rodat
  
Quart
  
La Comissió Territorial d'Urbanisme, en la sessió del 30 de maig de 1997, va acordar suspendre l'aprovació definitiva de l'expedient de referència fins que foren esmenades determinades observacions que es van comunicar a l'Ajuntament.
  
Cinquè
  
La Comissió Informativa de la Comissió Territorial d'Urbanisme d'Alacant, en la sessió del 23 de desembre de 1997, va emetre un informe sobre el projecte de què tractem, i compleix així el que estableix l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Consideracions tecnicojurídiques
  
Primera
  
La tramitació ha sigut correcta, d'acord amb el que estableix l'article 38, per remissió del 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara endavant LRAU).
  
Segona
  
La documentació està completa, als efectes del compliment del que estableix l'article 27 de la LRAU.
  
Tercera
  
Les determinacions que conté aquest expedient es consideren, en línies generals, correctes des del punt de vista de les exigències de la política urbanística i territorial de la Generalitat, tal com recull l'article 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, atès que ja han sigut esmenades les observacions plantejades per la Comissió Territorial d'Urbanisme, en la sessió del 30 de maig de 1997.
  
La modificació comporta un augment d'aprofitament lucratiu privat i desafectació de sòl de destinació pública. S'han previst en l'expedient les mesures compensatòries que calguen per a mantenir la proporció i qualitat de les dotacions públiques previstes, d'acord amb el que estableix l'article 55.3 de la LRAU.
  
Quarta
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions puntuals de normes subsidiàries de municipis de menys de 50.000 habitants, de conformitat amb el que estableixen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals esmentats, la Llei de Règim Jurídic de les Administracions Públiques i del Procediment Administratiu Comú i la resta de disposicions de pertinent aplicació, la Comissió Territorial d'Urbanisme
  
ACORDA
  
Primer
  
Aprovar definitivament la modificació puntual de les Normes Subsidiàries d'Agost en el carrer de la Font.
  
Segon
  
Publicar íntegrament aquest acord d'aprovació en el Diari Oficial de la Generalitat Valenciana perquè entre immediatament en vigor, de conformitat amb el que estableixen els apartats 2 i 4.b) de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, atès que el document no té normes urbanístiques.
  
Contra aquest acord, que no exhaureix la via administrativa, es podrà interposar un recurs ordinari davant el conseller d'Obres Públiques, Urbanisme i Transports, en el termini d'un mes, segons estableixen els articles del 114 al 116 de la Llei de Règim Jurídic de les Administracions Públiques i del Procediment Administratiu Comú i el 14.2 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, del Consell.»